## Odluka Ustavnog suda Republike Hrvatske broj U-III-336/1993. od 1. lipnja 1994.

### NN 50/1994 (30.6.1994.), Odluka Ustavnog suda Republike Hrvatske broj U-III-336/1993. od 1. lipnja 1994.

# USTAVNI SUD REPUBLIKE HRVATSKE

Ustavni sud Republike Hrvatske u sastavu: Jadranko Crnić, predsjednik
i suci Zdravko Bartovćak, dr. Nikola Filipović, Ante Jelavić, mr. Vojislav
Kučeković, mr. Hrvoje Momčinović, Ivan Marijan Severinac i Mladen Žuvela,
u povodu ustavne tužbe N. M. iz Z., na sjednici 1. lipnja 1994. godine,
donio je ovu

## ODLUKU

1. Usvaja se ustavna tužba i ukida se rješenje Upravnog suda Republike
Hrvatske, broj Us-7235/1992-6 od 21. travnja 1993. godine.

2. Predmet se vraća Upravnom sudu Republike Hrvatske na ponovni postupak.

3. Ova će se odluka objaviti u "Narodnim novinama".

Obrazloženje:

N. M. iz Z., zastupan od ovjetnika mr. Š. P. iz Z., podnio je ovom Sudu
ustavnu tužbu u povodu rješenja Upravnog suda Republike Hrvatske navedenog
u izreci ove odluke, navodeći da mu je tim aktom povrijedeno ustavno pravo
na stan. Navedenim je rješenfem odbačena njegova tužba u upravnom sporu,
kao nedopuštena, uz obrazloženje da odluka Komisije za dodjelu stanova
Opčine Z. Klasa: 371-03/91-01/36, Ur. broj: 2198-09-02-92-2 od 17. kolovoza
1992. godine (tom je odlukom navedena Komisija stan u Z., Koruška 20, koji
je ranije dodijelila odlukom, Klasa; 370-03-89-01-269, Ur. broj: 2198-09-02-90-2
od 24. svibnja 1990. godine podnositelju ustavne tužbe, dodijelila M. Š.-K.)
ne predstavlja upravni akt u smislu odredaba članka 6. stavka 1. i 2. Zakona
o upravnim sporovima, nego akt raspolaganja zakonitost kojeg se ne može
ocjenjivati u upravnosud skom postupku. Ovo iz razloga što ta odluka, kako
se navodi u osporenom rješenju, nije donesena nakon provedenog natječaja.

Ustavna je tužba osnovana.

Nesporno je da se, prema odredbi članka 6. stavka 1. Zakona o upravrum
sporovima koji je preuzet Zakonom o preuzimanju Zakona o upravnim sporovima
("Narodne novine", broj 53/1991, 9/1992 i 77/1992), upravni spor
može voditi samo protiv upravnog akta i da se, prema odredbi članka 6.
stavka 2. navedenog zakona, upravnim aktom smatra akt kojim državni organ
i organizacija u obavljanju javnih ovlasti rješava o pravu ili obvezi određenog
pojedinca ili organizacije u kakaoj upravnoj stvari.

Nadalje, prema izričitoj odredbi članka 83. Zakona o stambenim odnosima
("Narodne novine", broj 51/1985, 42/1986, 22/1992, 70/1993),
upravni se spor može pokrenuti protiv konačne odluke o davanju stana na
korištenje, donijete na osnovl općeg akta iz članka 81. i 82. tog zakona.

U konkretnom se slučaju radi upravo o tome: Komisija za dodjelu stanova
općine Z. donijela je odluku o davanju spomenutog stana na korištenje M.
Š. K., na osnovi općeg akta iz članka 81. navedenog zakona, to jest članka
6. Odluke o davanju stanova općine Z. ("Službeni vjesnik", broj
10/19sk). Kako se, dakle, u ovom slučaju radi o odluci o dodjeli stana,
donijetoj na osnovi općeg akta: Odluci o davanju stanova opčine Z. ("Službeni
vjesnik", broj 10/1991), ta odluka ima karakter upravnog akta iz članka
6. Zakona o upravnim sporovima.

Protiv odluke Komisije za dodjelu stanova općine Z. je stoga dopušten
upravni spor.

Kako je Upravni sud Republike Hrvatske odbacio tužbu kao nedopuštenu,
uskratio je tužitelju pravo na pristup sudu i time povrijedio ustavno pravo
tužitelja na pravnu zaštitu protiv pojedinačnog akta, zajamčeno mu člankom
18. Ustava Republike Hrvatske.

Stoga je temeljem članka 30. Ustavnog zakona o Ustavnom sudu Republike
Hrvatske ukinuto osporeno rješenje Upravnog suda Republike Hrvatske i predmet
vraćen na ponovni postupak. Odluka o objavi odluke u "Narodnim novinama"
temelji se na članku 20. stavak 1. navedenog Ustavnog zakona.

Broj : U-III-336/1993.

Zagreb, 1. lipnja 1994.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Ostalo, NN 50/1994-896